stanford-oval/wikipedia huggingface dataset:
Villacher Alpen Arena
Mattenschanze W90 > Kesämäkiennätyksen kehittyminen (naiset)

Naisten kesämäkiennätyksen 98,0 metriä ovat hypänneet Ema Klinec, Eva Logar ja Nika Križnar.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 14.7.2012 |  Atsuko Tanaka | 64,5 m | FIS Cup |  |
| 14.7.2012 |  Sonja Schoitsch | 74,5 m | FIS Cup |  |
| 14.7.2012 |  Ramona Straub | 79,5 m | FIS Cup |  |
| 14.7.2012 |  Roberta D’Agostina | 81,0 m | FIS Cup |  |
| 14.7.2012 |  Irina Avvakumova | 83,5 m | FIS Cup |  |
| 14.7.2012 |  Daniela Iraschko | 91,0 m | FIS Cup |  |
| 14.7.2012 |  Ema Klinec | 92,5 m | FIS Cup |  |
| 13.7.2013 |  Urša Bogataj | 93,5 m | FIS Cup |  |
| 13.7.2013 |  Maja Vtič | 94,5 m | FIS Cup |  |
| 13.7.2013 |  Eva Logar | 94,5 m | FIS Cup |  |
| 13.7.2013 |  Ema Klinec | 95,5 m | FIS Cup |  |
| 14.7.2013 |  Ema Klinec | 98,0 m | FIS Cup |   |
| 14.7.2013 |  Eva Logar | 98,0 m | FIS Cup |  |
| 1.7.2017 |  Nika Križnar | 98,0 m | FIS Cup |  |
Mattenschanze W60 > Mäkiennätyksen kehittyminen (miehet)

Mäkiennätyksen 68,0 metriä on hypännyt Lukas Tschuschnig.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
|  |  Lukas Tschuschnig | 68,0 m |  |  |
Mattenschanze W60 > Mäkiennätyksen kehittyminen (naiset)

Naisten mäkiennätyksen 64,0 metriä ovat hypänneet Romane Dieu ja Nika Prevc.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 29.1.2016 |  Jerneja Repinc Zupancic | 58,0 m | OPA Games |  |
| 29.1.2016 |  Kaja Urbanija Čož | 58,5 m | OPA Games |  |
| 29.1.2016 |  Lucile Morat | 60,5 m | OPA Games |  |
| 29.1.2016 |  Lucile Morat | 62,0 m | OPA Games |  |
| 29.1.2016 |  Romane Dieu | 64,0 m | OPA Games |   |
| 30.1.2016 |  Romane Dieu | 64,0 m | OPA Games |  |
| 21.2.2020 |  Nika Prevc | 64,0 m | OPA Games |  |
| 22.2.2020 |  Nika Prevc | 64,0 m | OPA Games |  |
Beta-Bill

| Beta-Bill |
| --- | --- |
 Beta-Bill vasaransa Myrskynmurtajan kanssa
Luoja(t):  Walt Simonson
Kustantamo:  Marvel
Ensiesiintyminen:  The Mighty Thor #337
Henkilötiedot
Oikea nimi:  Beta Ray Bill
Status:  Aktiivinen
Ryhmäsidokset:  Omegalentue
Henkilöllisyydet:  Bill, Simon Walters
Voimat:  Valtavat fyysiset voimat, kestävyys ja nopeus, regeneraatio. Myrskynmurtaja -vasara, jonka ansiosta Beta-Bill voi hallita säätä, lentää ja ampua energiaiskuja.
Beta-Bill (engl. Beta Ray Bill) (esiintynyt Suomessa myös nimellä Betasäde-Bill) on Marvel-kustantamon sarjakuvissa esiintyvä avaruusolio, jolla on samantapaiset voimat kuin ystävällään ukkosenjumala Thorilla. Beta-Bill on yksi harvoista henkilöistä, jotka ovat kyenneet nostamaan Thorin vasaran, Mjolnirin. Hahmon loi Walt Simonson. Beta-Billin ensiesiintyminen tapahtui The Mighty Thor -lehden numerossa 337. Hän on yksi Billien veljeksistä.
Suomessa Beta-Bill esiintyi ensimmäisen kerran MARVEL-lehden numerossa 1 (1990).
Beta-Bill muissa medioissa > Elokuvat

Beta-Bill esiintyi pienessä roolissa animaatioelokuvassa Planet Hulk, joka perustui samannimiseen sarjakuvaan. Elokuvassa Beta-Bill korvasi Hopeasurffarin sarjakuvaroolin. Hahmon äänenä toimi Paul Dobson.
Beta-Bill muissa medioissa > Videopelit

Beta-Bill esiintyy Marvel: Ultimate Alliance -pelissä yhtenä Thorin vaihtoehtopuvuista.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2010 | Paul Dobson |  | Planet Hulk |  |
Bowers vastaan Hardwick

Bowers vastaan Hardwick, 478 U.S. 186 (1986) on merkittävä Yhdysvaltain korkeimman oikeuden ennakkopäätös vuodelta 1986. Päätöksessään Yhdysvaltain korkein oikeus päätti äänin 5–4, että Georgian osavaltion homoseksuaalisen kanssakäymisen kieltäneet lait eivät olleet ristiriidassa Yhdysvaltain perustuslain kanssa.
Korkein oikeus kumosi oman päätöksensä seitsemäntoista vuotta myöhemmin tapauksessa Lawrence vastaan Texas.
Tapaus

Oikeuden päätöksen taustalla oli Atlantassa 3. elokuuta 1982 sattunut tapaus, jossa paikallinen poliisi oli tullut pidättämään Michael Hardwickia, koska tämä ei ollut saapunut oikeuteen (alkuperäinen pidätysmääräys tosin todettiin myöhemmin vääräksi). Pidätyksen yhteydessä poliisi löysi Hardwickin harrastamassa seksiä toisen miehen kanssa omassa makuuhuoneessaan. Georgian tiukkojen sodomianvastaisten lakien vuoksi poliisi pidätti kummatkin miehet.
Piirisyyttäjä ei vienyt tapausta eteenpäin, mutta Hardwick itse päätti nostaa syytteen Atlantan poliisilaitoksen johtajaa sekä Georgian oikeusministeri Michael Bowersia vastaan, koska hänen mielestään Georgian sodomialait rikkoivat hänen perustuslaillista oikeuttaan yksityisyyteen.
Korkein oikeus kuitenkin päätti tapauksen Hardwickia vastaan, eikä puuttunut Georgian sodomianvastaisiin lakeihin. Tuomari Byron R. Whiten kirjoittaman enemmistöpäätöksen puolesta äänestivät myös korkeimman oikeuden puheenjohtaja Warren Burger sekä tuomarit Sandra Day O'Connor, Lewis F. Powell, Jr. ja William Rehnquist.
Myöhemmät vaiheet

Korkein oikeus kumosi myöhemmin oman ennakkopäätöksensä, kun se vuonna 2003 tapauksessa Lawrence vastaan Texas totesi, että Texasin kahden aikuisen välisiä homoseksuaalisia suhteita rajoittanut laki oli perustuslain vastainen.
Michael Hardwick kuoli AIDSiin vuonna 1991, entisen lakimiehensä mukaan yhä katkerana korkeimman oikeuden päätöksestä tapauksessa. Michael Bowers jätti virkansa oikeusministerinä vuonna 1997 ja on sittemmin työskennellyt muun muassa homoseksuaalien oikeuksia ajavan Georgia Equality -järjestön lobbarina.
Vickers (yritys)

| Vickers |
| --- | --- |
Perustettu:  1828
Perustaja:  Edward Vickers
Lakkautettu:  1999 (Rolls-Royce plc)
Kotipaikka:  Lontoo, Yhdistynyt kuningaskunta
Toimiala:  laivanrakennus, aseet, lentokoneet
Infobox OKVirheellinen NIMI-arvo: 
Vickers oli kuuluisa brittiläinen teollisuusnimi, joka käsitti useita yhtiöitä olemassaolonsa aikana 1828–1999.
Varhaishistoria

Edward Vickers perusti vuonna 1828 Vickersin Sheffieldissä metallisulattona appensa George Naylorin kanssa. Naylor oli yhtiökumppanina Naylor & Sandersonin sulatossa ja Vickersin veli William omisti valssauslaitteen. Edwardin rautatiesijoitukset mahdollistivat yhtiön perustamisen, minkä seurauksena syntyi Naylor Vickers and Company Millsandsiin. Yhtiö teki aluksi teräsvaluja ja tuli pian tunnetuksi kirkonkelloistaan. Vickersin pojat Thomas (1833–1915) ja Albert (1838–1919) liittyivät 1854 yritykseen ja heidän lahjakkuutensa mahdollisti yrityksen nopean kasvun. Yhtiö muutti 1863 uusiin toimitiloihin Sheffieldiin Don-joen rannalle Brightsideen.
Vickers, Sons and Company

Yhtiö listautui pörssiin vuonna 1867 nimellä Vickers, Sons and Company ja samalla sen markkinaosuus kasvoi ja se laajensi toimialaansa. Se aloitti 1868 laivamoottoreiden teon ja 1872 potkurien teon telakoille. Yhtiö valmisti 1888 ensimmäisen panssarilevynsä ja ensimmäisen tykkinsä 1890.
Vickers, Sons and Maxim

Vickers osti 1897 The Barrow Shipbuilding Companyn telakan Barrow-in-Furnessissa, jolloin se sai samalla haltuunsa Maxim Nordenfelt Guns and Ammunition Companyn. Näin muodostui yhtiö Vickers, Sons and Maxim. Yhtiön tuolloin valmistamat ammukset leimattiin tunnuksella V.S.M. samoin kuin ensimmäisen maailmansodan aikana tehdyt.
Barrowin telakka tunnettiin nimellä Naval Construction Yard. Näiden hankintojen jälkeen yhtiön tuotekattavuus lisääntyi laivoista, telakkateollisuuden tuotteisiin ja panssarilevyihin sekä suureen määrään erilaisia muita tuotteita. Telakalta valmistui 1901 Yhdistyneen kuningaskunnan merivoimien ensimmäinen sukellusvene Holland 1. Yhtiö osti 1902 puolet tunnetusta John Brown and Companyn telakasta Clydessä.
Vickers laajeni edelleen ostamalla 1905 Wolseley Sheep-Shearing Machine Companyn, joka oli perustanut Wolseley Tool and Motor Car Companyn. Yhtiö aloitti autonvalmistuksen. Yhtiö osti vuonna 1911 määräysvallan Whitehead and Companystä, joka valmisti torpedoita.
Vickers Limited

Yhtiön nimi vaihdettiin 1911 Vickers Limitediksi ja se laajeni lentokoneteollisuuteen perustamalla Vickers Ltd (Aviation Department) yhtiön. Se valtasi 1919 British Westinghouse yhtiön, jolloin muodostettiin Metropolitan Vickers Electrical Company (Metrovick). Saman aikaisesti yhtiö sai osuuden Metropolitanin rautatieosakkeista.
Vickers-Armstrongs

Vuonna 1927 Vickers yhdistyi Armstrong Whitworthin kanssa, jolloin muodostui Vickers-Armstrongs, Ltd. Yhtiöiden toimialat olivat olleet hyvin samankaltaiset, mutta Armstrong Whitworthilla oli merkittävämpi rooli maanpuolustuksen alueella. Samoin yhtiöllä oli vahva rooli tykistöaseiden valmistajana Elswickin tuotantolaitoksillaan ja telakkateollisuudessa High Walkerin telakallaan. Uuteen yhtiöön ei kuitenkaan liitetty Armstrong Whitworth Aircraftia, joten Vickersin lentokoneteollisuus ei saanut tarvitsemaansa vahvistusta.
Aviation Department muuttui vuonna 1928 Vickers (Aviation) Limitediksi, joka pian osti Supermarinen, josta tuli Supermarine Aviation Works (Vickers) Ltd. Nämä yhtiöt sulautettiin vuonna 1938 uuteen yhtiöön Vickers-Armstrong (Aircraft) Ltd, vaikka sekä Vickersin että Supermarinen jatkui omien tuotemerkkien alla.
Vuonna 1929 yhdistettiin ostetut rautatieyritykset Cammell Lairdilta hankittuihin muodostettaessa Metropolitan Cammell Carriage and Wagon (MCCW) tai lyhyemmin Metro Cammell.
Vickers-Armstrongs > Lentokoneet

Vickers Valiant, pommikone
Vickers VC10, matkustajalentokone
Vickers Viscount, matkustajalentokone
Vickers Wellesley, pommikone
Vickers Wellington, pommikone
Kansallistaminen

Vuonna 1955 yhtiö jaettiin kolmeen osaan toimialoittain. Vuonna 1960 lentokoneliiketoiminta liitettiin Bristolin, English Electricin ja Hunting Aircraftin kanssa yhteen muodostettaessa British Aircraft Corporationin (BAC). Uuden yhtiön omistus jaettiin Vickersin, English Electricin ja Bristolin kesken siten, että kaksi ensin mainittua saivat 40 prosenttia ja Bristol 20 prosenttia omistuksesta. BAC sitä vastoin omisti 70 prosenttia Hunting Aircraftista. Supermarinen toiminta päättyi 1963 ja Vickersin nimen käyttö lentokoneissa lopetettiin 1965. BAC kansallistettiin 1977, jolloin siitä tuli osa British Aerospacea (BAe), joka jatkaa nykyään lentokoneiden valmistusta nimellä BAE Systems.
Vuonna 1955 Vickers Armstrong Shipbuilders nimen saanut yhtiö nimettiin 1968 Vickers Limited Shipbuilding Groupiksi. Samoin Vickersin laivanrakennustoiminta kansallistettiin 1977, jolloin se liitettiin muodostettuun Bristih Shipbuilders yhtiöön. Yhtiö yksityistettiin 1986 nimellä Vickers Shipbuilding and Engineering Ltd:n (VSEL), josta myöhemmin tuli osa GEC Marconi Marinea. Yhtiö jatkaa edelleen toimintaansa osana BAE Systems Submarine Solutionsia.
Vickers plc

Yhtiön terästeollisuuden kansallistamisen ja liittämisen British Steeliin jälkeen jäljelle jääneet osat muodostivat Vickers plc:n. Yhtiö osti 1986 asetehtaan Leedsistä, Royal Ordnance Factoryn, josta muodostettiin Vickers Defence Systems. Yhtiö osti lisäksi autoteollisuusyrityksen Cosworthin 1990, vesipropulsiojärjestelmiä valmistaneen Kamewan 1986 ja norjalaisen merimoottoreita valmistaneen Ulsteinin 1998. Rolls-Royce Motors ja Cosworth myytiin 1998 Volkswagenille.
Vickers säilyi itsenäisenä, kunnes Rolls-Royce plc osti sen 1999. Samassa yhteydessä puolustusajoneuvoteollisuus siirrettiin Alvis plc:lle, josta tuli Alvis Vickers. Rolls-Roycelle siirtyneet Vickers plc ja sen tytäryhtiöt nimettiin maaliskuussa 2003 Vintersiksi. Vickersin nimi säilyi Alvis Vickersissä, kunnes yhtiö liitettiin 2004 BAE Systemsiin muodostettaessa BAE Systems Land Systemsiä.
Aiheesta muualla

Maailmanvallan suurasepaja. Käynti Vickers-Armstrongsin tehtailla, Hakkapeliitta, 05.09.1933, nro 36, s. 13, Kansalliskirjaston digitaaliset aineistot
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Vickers
Vickers Limitedin (1828–1927) logo
Käännös suomeksi
Beware of Darkness

| Beware of Darkness Spock’s Beard |
| --- | --- | --- |

Studioalbumin tiedot
 Äänitetty : tammikuu 1996
 Julkaistu: 1996
 Tyylilaji: progressiivinen rock
 Kesto: 58.12
 Levy-yhtiö: InsideOut
Spock’s Beardin muut julkaisut
| The Light 1995 | Beware of Darkness 1996 | Official Live Bootleg/The Beard Is out There 1996 |
Beware of Darkness on Spock’s Beardin toinen studioalbumi, joka julkaistiin vuonna 1996.
Kappaleet

Beware of Darkness – 5.41
Thoughts – 7.10
The Doorway – 11.27
Chatauqua – 2.49
Walking on the Wind – 9.06
Waste Away – 5.26
Time Has Come – 16.33
Kokoonpano

Dave Meros – basso, laulut
Nick D’Vigilio – rummut, laulut
Neal Morse – piano, kitara, laulut
Ryo Okumoto – koskettimet, laulut
Alan Morse – kitarat, laulut
Arvostelut

AllMusic:
Box2D

Box2D on C++-kielellä kirjoitettu avoimen lähdekoodin peleille tarkoitettu 2D-fysiikkamoottori. Box2D:tä on hyödynnetty muun muassa Angry Birds ja Happy Wheels -peleissä.
Aiheesta muualla

Box2D:n kotisivu
Wasted

| Wasted |
| --- | --- |

Tiedot
Toiminnassa:  1996–
Tyylilaji:  punk
Kotipaikka:  Suomi
Laulukieli:  englanti
Jäsenet:  Ville Rönkkö, laulu, kitara   Antti Rönkkö, kitara   Miikka Järvinen, rummut   Tuomas Järvinen, basso  
Entiset jäsenet:  Kalle, basso (1996–2003) 
Levy-yhtiö:  Combat Rock Industry, 1999–  
Aiheesta muualla
www.fireinsidemusic.com/wasted
Wasted on suomalainen punk-yhtye, joka aloitti Joensuussa vuonna 1996. Yhtye on keikkaillut runsaasti kotimaassa ja tehnyt useita Euroopan-kiertueita. Wasted on tunnettu kantaa ottavista sanoituksista lauluissaan. Jäsenet tukevat muun muassa antimilitarismia ja eläinten oikeuksia.
Ville ja Antti Rönkkö kuuluvat myös I Walk The Line -yhtyeeseen ja basisti Tuomas Järvinen soittaa Abduktiossa.
Jäsenet > Nykyiset

Ville Rönkkö – laulu, kitara
Antti Rönkkö – kitara
Miikka Järvinen – rummut
Tuomas Järvinen – basso
Jäsenet > Entiset

Kalle – basso (1996–2003)
Diskografia > Albumit

Suppress & Restrain (LP/CD, Combat Rock Industry, 2000; MC, Trujaca Fala, 2000)
Down and Out (CD, Combat Rock Industry, 2001; LP, Scene Police; MC, Trujaca Fala)
Can't Wash off the Stains (MCD/10", Combat Rock Industry / Boss Tuneage, 2003)
Here We Go Again (kokoelma-CD, Combat Rock Industry, 2003)
Heroes Amongst Thieves (CD, Combat Rock Industry, 2004)
Outsider By Choice (LP/CD, Combat Rock Industry, 2011)
The Early Years (kokoelma-2LP/CD, Combat Rock Industry, 2012)
Rugged, Raw & Unplugged (10", Combat Rock Industry, 2013)
Here Comes The Darkness (LP/CD, Combat Rock Industry, 2013)
The Truth Will Not Be Televised (12", Combat Rock Industry, 2016)
Modern Lie (LP/CD, Combat Rock Industry, 2022)
Diskografia > 7":t

Inside Out (Undergound-productions, 1998)
Battle of Life (Grey Days/Halla, 1999)
On the Brink (Brown/Grey Days, 1999)
Wasted/The Stakeout split (Combat Rock Industry/7Ply, 2001)
Modern World Is Dead (Combat Rock Industry, 2010)
Diskografia > Kokoelmilla mukana

Jäähyväiset aseille 2 (CD, AKL, 1999)
kappaleet ”Missing in Action” ja ”War Heroes”
Underground Invasion #4 (CD, Beer City Records, 1999)
kappale ”Root of All Evil”
Lepakon hautajaiset Live 12.–13.11.1999 (Hautajaisväki, 2000)
kappale ”Battle of Life”
Rönky (7" EP, Rönky Records)
kappale ”Pacified (By War)”
Lippajärvi (7" EP, Brew)
kappale ”White Trash Disease”
Passing Bells (7", Passing Bells)
kappale ”No End in Sight”
Isältä pojalle: Suomipunk 1978–2001 (CD, Megamania, 2001)
kappale ”One of Them”
Garaz (CD, Garaz, 2001)
kappaleet ”Here, Now & Always” ja ”Jaded Eyes”
Pasazer #15 (CD, Pasazer, 2001)
kappale ”Here, Now & Always”
Pasazer #16 (CD, Pasazer, 2002)
kappale ”Fuel”
Diskografia > Musiikkivideot

”The Corner”
”In the Suburbs”
"Concrete Wasteland"
Aiheesta muualla

Bändin viralliset kotisivut (Arkistoitu – Internet Archive) (englanniksi)
Wasted Myspacessa (englanniksi)
Weather Systems

| Weather Systems Anathema |
| --- | --- | --- |

Studioalbumin tiedot
 Julkaistu: 24. huhtikuuta 2012
 Formaatti: CD, LP
 Tuottaja(t): Christer-André Cederberg
 Tyylilaji: progressiivinen rock
 Kesto: 55.48
 Levy-yhtiö: Kscope
Listasijoitukset
  Suomen virallinen lista: 15.
Anatheman muut julkaisut
| Falling Deeper 2010 | Weather Systems 2012 | Distant Satellites 2014 |
Singlet albumilta Weather Systems
 ”Untouchable, Part 2” Julkaistu: 17. syyskuuta 2013
Weather Systems on englantilaisyhtye Anatheman yhdeksäs studioalbumi. Se julkaistiin 24. huhtikuuta 2012 levymerkillä Kscope Records.
Albumi debytoi Suomen virallisen listan sijalla 15, ja se pysyi listalla yhteensä neljä viikkoa.
Weather Systemsin päätöskappaleen ”Internal Landscapesin” alussa ja lopussa on puheosuus, jossa yhdysvaltalainen Joe Geraci kertoo kuolemanrajakokemuksestaan vuodelta 1977. Daniel Cavanagh törmäsi Geracin kertomukseen YouTubessa ja sai luvan käyttää sitä albumilla.
Kappaleet

Kaikki kappaleet kirjoittanut Daniel Cavanagh, ellei toisin mainittu.
Untouchable, Part 1 – 6.14
Untouchable, Part 2 – 5.33
The Gathering of the Clouds – 3.27
Lightning Song – 5.25
Sunlight – 4.55
The Storm Before the Calm – 9.24 (säv. ja san. John Douglas)
The Beginning and the End – 4.53
The Lost Child – 7.02
Internal Landscapes – 8.52
Kokoonpano

Vincent Cavanagh – laulu, kitara
Daniel Cavanagh – kitara
Jamie Cavanagh – basso
John Douglas – rummut
Lee Douglas – laulu
Arvostelut

Allmusic:
Desibeli.net:
Imperiumi: 10/10
Metacritic: 73/100
Aiheesta muualla

Anatheman viralliset sivut (Arkistoitu – Internet Archive)
Weather Systems Discogsissa. (englanniksi)
Albumi Weather Systems Encyclopaedia Metallum -sivustolla (englanniksi)
Anathema Myspacessa (englanniksi)
The Beginning and the End -kappale Kscope Recordsin Soundcloud-sivustolla
Brain (tietokonevirus)

Käynnistyslohko levykkeestä, jossa on Brain-virus.
Brain eli (c)Brain on tietokonevirus, jota pidetään vanhimpana tunnettuna viruksena IBM PC -yhteensopiville. Brain on käynnistyslohkovirus, joka aloitti leviämisen tammikuussa 1986 levykkeillä.
Brain pyrki piiloutumaan levykkeille matkimalla DOSin toimintoja ja ilmoittamalla ettei koneessa ole virusta. Yleensä Brain muuttaa kiintolevyn nimeksi "(c) Brain". Sen kirjoittivat pakistanilaiset veljekset Basit ja Amjad Farooq Alvi vuonna 1986. Suomen ensimmäinen havainto viruksesta oli marraskuussa 1989 Tampereella. Brain pystyi kiertämään lopulliseksi luullun virustorjunnan, tarkistussumman. Se kätkettiin levykkeiden 512 tavun kokoiseen käynnistyslohkoon, jolloin jokainen levykettä käyttävä tietokone saastui. Kymmenen vuoden ajan virukset toimivat suurimmaksi osin juuri tällä tavalla.
Aiheesta muualla

F-Secure viruskuvaus: Brain
Brain: Searching for the first PC virus in Pakistan YouTubessa
Weizmannin tiedeinstituutti

| Weizmannin tiedeinstituutti> מכון ויצמן למדע Weizmann Institute of Science |
| --- | --- |
 Weizmannin tiedeinstituutin kampus ilmasta (2012).
Perustettu:  1934
Tyyppi:  julkinen
Opiskelijoita:  noin 1000
Sijainti:  Rehovot,  Israel
Sivusto:  www.weizmann.ac.il
Weizmannin tiedeinstituutti (hepr. ‏מכון ויצמן למדע‎, engl. Weizmann Institute of Science) on maisteri- ja tohtoriopintoja tarjova julkinen tutkimuskorkeakoulu Israelin Rehovotissa. Korkeakoulu on perustettu vuonna 1934, ja se toimi ennen Israelin valtion syntyä nimellä Daniel Sieffin tutkimusinstituutti (engl. Daniel Sieff Research Institute, 1934–1949). Sittemmin tutkimuslaitos nimettiin Israelin ensimmäisen presidentin, kemisti Chaim Weizmannin mukaan.
Pieni tutkimuskorkeakoulu on keskittynyt luonnontieteisiin ja eksakteihin tieteisiin. Vuonna 2017 kansainvälinen Shanghain Jiao Tong -yliopiston ARWU-yliopistoranking luokitteli Weizmannin tiedeinstituutin sijalle 101.-150. maailmassa. Se oli tässä vertailussa maansa korkeatasoimpia korkeakouluja, samoin koko Lähi-idän ja Länsi-Aasian arvostetuimpia yliopistollisia oppilaitoksia. Instituutissa työskennelleet tutkijat ovat saaneet useita Nobel- ja Turing-palkintoja. Palkittuja tutkijoita ovat muun muassa Amir Pnueli (1996 Turing), Adi Shamir (2002 Turing), Ada Yonath (2009 kemian Nobel), Shafi Goldwasser (2012 Turing), Michael Levitt (2013 kemian Nobel), ja Arieh Warshel (2013 kemian Nobel).
Weizmannin instituutissa ei ole alemman korkeakouluasteen opetusta. Vuonna 2017 instituutissa opiskeli noin 1 000 maisteri- tai tohtoriopiskelijaa. Noin 70 prosenttia opiskelijoista on tohtoriopiskelijoita. Opettajat, tutkijat ja muu henkilökunta mukaan luettuna tiedeinstituutti muodostaa noin 2 500 ihmisen yhteisön.
Aiheesta muualla

Kuvia tai muita tiedostoja aiheesta Weizmannin tiedeinstituutti Wikimedia Commonsissa
Susanna Peltonen (1.8.2015) Murot paljastivat muurahaisten salaisuuden – Kukaan ei päätä, kuka on johtajana (tekniikkatalous.fi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Weizmann Institute of Science
Käännös suomeksi
Beta (elokuva)

| Beta |
| --- | --- |

Ohjaaja:  Indra Kumar
Käsikirjoittaja:  Gyandev Agnihotri Rajiv Kaul Praful Parekh
Perustuu:  K. Bhagyarajin elokuvaan Enga Chinna Rasa
Tuottaja:  Indra Kumar Ashok Thakeria
Säveltäjä:  Anand-Milind
Kuvaaja:  Baba Azmi
Leikkaaja:  Hussain A. Burmawalla
Koreografi:  Saroj Khan
Pääosat:  Anil Kapoor Madhuri Dixit Aruna Irani
Valmistustiedot
Valmistusmaa:  Intia
Tuotantoyhtiö:  Maruti International
Levittäjä:  Shemaroo Entertainment
Ensi-ilta:  3. huhtikuuta 1992
Kesto:  172 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Beta (suomeksi ”Poika”) on vuonna 1992 ensi-iltansa saanut intialainen hindinkielinen draamaelokuva, jonka on ohjannut Indra Kumar. Pääosia näyttelevät Anil Kapoor, Madhuri Dixit ja Aruna Irani. Se perustuu K. Bhagyarajin tamilielokuvaan Enga Chinna Rasa vuodelta 1987.
Elokuva sai ensi-iltansa 3. huhtikuuta 1992 ja siitä tuli vuoden eniten tuottanut hindielokuva. Se voitti viisi Filmfare Awards -palkintoa, mukaan lukien parhaasta miespääosasta, naispääosasta ja naissivuosasta.
Juoni

Raju on leskeksi jääneen multimiljonäärin ainoa lapsi. Rajun isä voi tarjota hänelle mitä tahansa, mutta Rajun ainoa toive on saada äidinrakkautta. Rajua miellyttääkseen isä menee naimisiin Laxmin kanssa, koska hän ajattelee, että tämä huolehtisi Rajusta. Raju omistautuu täysin äitipuolelleen ja tekee mitä tämä haluaa. Aika kuluu, Raju kasvaa aikuiseksi ja menee naimisiin Saraswatin kanssa, joka huomaa, että Laxmin äidillinen rakkaus Rajua kohtaan on valetta ja tämä on kiinnostunut vain Rajun varallisuuden varastamisesta.
Näyttelijät

| 0 | 1 | 2 |
| --- | --- | --- |
|  Anil Kapoor  | … |  Raju   |
|  Madhuri Dixit  | … |  Saraswati   |
|  Aruna Irani  | … |  Laxmi   |
|  Laxmikant Berde  | … |  Pandu   |
|  Anupam Kher  | … |  Totaram   |
|  Priya Arun  | … |  Champa   |
|  Akash Khurana  | … |  Premnath   |
|  Kunika  | … |  Kunika   |
|  Adi Irani  | … |  Ramesh   |
|  Bharati Achrekar  | … |  Mainavati   |
|  Rajeev Mehta  | … |  sulhanen   |
|  Jack Gaud  | … |  Namdev   |
Soundtrack

Kaikki sanat Sameer, kaikki sävellykset Anand-Milind.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Dhak Dhak Karne Laga” | Udit Narayan, Anuradha Paudwal | 5.20 |  |  |  |  |  |  |
| 2. | ”Koyal Se Teri Boli” | Udit Narayan, Anuradha Paudwal | 5.40 |  |  |  |  |  |  |
| 3. | ”Saiyan Ji Se Chupke” | Udit Narayan, Anuradha Paudwal | 7.30 |  |  |  |  |  |  |
| 4. | ”Sajna Main Teri” | Anuradha Paudwal, Vipin Sachdeva | 7.14 |  |  |  |  |  |  |
| 5. | ”Dhadkane Saansein Jawani” | Pankaj Udhas, Anuradha Paudwal | 5.20 |  |  |  |  |  |  |
| 6. | ”Yeh Do Dil Hain Chanchal” | Babla Mehta, Anuradha Paudwal | 6.52 |  |  |  |  |  |  |
| 7. | ”Bhool To Maa Se” | Udit Narayan | 2.17 |  |  |  |  |  |  |
| 8. | ”Kushiyon Ka Din Aaya Hai” | Anuradha Paudwal | 5.57 |  |  |  |  |  |  |
| 9. | ”Kitna Pyara Yeh Chehra” | Anuradha Paudwal, Indrajeet | 4.40 |  |  |  |  |  |  |
| 10. | ”Nach Mudiya” | Anuradha Paudwal, Vipin Sachdeva | 6.48 |  |  |  |  |  |  |